หุ้นขึ้นฉุดไม่อยู่ เดือนเมษายน 59
จากการสำรวจความเคลื่อนไหวของราคาหุ้นในตลาดหลักทรัพย์แห่งประเทศไทย ( SET) ประจำเดือนเมษายน 2559 พบว่า มีหุ้นหลายๆ ตัววอลุ่มซื้อขายหนาแน่นเข้ามาอย่างผิดหูผิดตา ส่งผลให้ราคาทะยานขึ้นอย่างหวือหวาโดดเด่นและร้อนแรงติดต่อกันหลายวันทำการ รวมถึงบางตัวมีการปรับตัวชนชิลลิ่ง สร้างความอู้ฟู่ร่ำรวยให้แก่นักลงทุนช่วงระยะดังกล่าวได้
15 พ.ค. 2559

จากการสำรวจความเคลื่อนไหวของราคาหุ้นในตลาดหลักทรัพย์แห่งประเทศไทย ( SET) ประจำเดือนเมษายน 2559 พบว่า มีหุ้นหลายๆ ตัววอลุ่มซื้อขายหนาแน่นเข้ามาอย่างผิดหูผิดตา ส่งผลให้ราคาทะยานขึ้นอย่างหวือหวาโดดเด่นและร้อนแรงติดต่อกันหลายวันทำการ รวมถึงบางตัวมีการปรับตัวชนชิลลิ่ง สร้างความอู้ฟู่ร่ำรวยให้แก่นักลงทุนช่วงระยะดังกล่าวได้
นี่อาจเป็นปฏิบัติการการไล่เก็งกำไรล่วงหน้าก่อนจะมีการประกาศผลประกอบการไตรมาส 1/59 ออกมา ผสมกับหุ้นบางตัวมีกระแสข่าวด้านขยายธุรกิจเข้ามา รวมไปถึงข่าวดีเกี่ยวกับบริษัทออกมามาสนับสนุน หรือมีบทวิเคราะห์ช่วยซับพอร์ตโดยให้ราคาเป้าหมาย ขณะที่หลายๆ ตัวอาจเกิดจากการไล่ล่าราคาหุ้นของนักลงทุนกลุ่มใดกลุ่มหนึ่ง เพื่อปั่นให้ราคาขยับขึ้นอย่างที่ไม่มีสาเหตุ 
กลยุทธ์ดังกล่าวล้วนแล้วเป็นการจุดพลุ ให้นักลงทุนเข้าไปไล่ซื้อ ยิ่งโถมเข้ามาก ราคาหุ้นก็ทะยานขึ้น ซึ่งเป็นการต่อยอดให้ราคาหุ้นปรับตัวสูงขึ้นได้ต่อเนื่อง
สำหรับหุ้นที่ราคาปรับตัวขึ้นหวือหวา (ประจำเดือนเมษายน 2559) พบว่า มีหุ้นหน้าเก่าที่ยังคงปรับตัวขึ้นต่อเนื่อง พร้อมกับหุ้นหน้าใหม่ๆ หลายตัว ที่ก่อนหน้าราคาหุ้นเคลื่อนไหวอยู่เพียงในกรอบเท่านั้น
ทั้งนี้ หุ้นที่ปรับตัวขึ้นอย่างฉุดไม่อยู่ ซึ่งมีการปรับตัวขึ้นเกิน 15% อาทิ   CRANE, SUPER, RPC, BAT-3K, SLP, BIG, NNCL, RICHY, CNT, TPBI, PERM, MONO, JAS, IVL, GL, RICH, PLE, APCS, AMC, SENA, TSTH, PAP, SAM, TICON, RS, TTA, AEC, KDH, EIC และ EVER ตามลำดับ (รายละเอียดดูจากตาราง)
ส่วนนักลงทุนจะใส่เกียร์ถอย หรือใส่เกียร์เดินหน้าต่อ ขึ้นอยู่การพิจารณาของนักลงทุนเอง เพราะหุ้นบางตัวเข้าเขตซื้อมากเกินไปแล้ว!
…
 
ข้อมูลความเคลื่อนไหวของราคาหุ้นกลุ่ม SET ประจำเดือนเมษายน 2559